Αμάντα Πλάμερ

Η Αμάντα Μάικλ Πλάμερ (Αγγλικά: Amanda Plummer, 23 Μαρτίου 1957 - ) είναι Αμερικανίδα ηθοποιός. Είναι γνωστή για το έργο της στο θέατρο και για τους ρόλους της στον κινηματογράφο, συμπεριλαμβανομένων των Ο Τζο ενάντια στο ηφαίστειο (1990), Ο βασιλιάς της μοναξιάς (1991), Pulp Fiction (1994) και The Hunger Games: Φωτιά (2013). Η Πλάμερ κέρδισε ένα Βραβείo Τόνυ το 1982 για την ερμηνεία της στο έργο Η Αγνή του Θεού. Πιο πρόσφατα εμφανίστηκε στον τρίτο κύκλο του Σταρ Τρεκ: Πικάρντ (2023).

 Πρώτα χρόνια 
Η Πλάμερ γεννήθηκε στις 23 Μαρτίου 1957 στη Νέα Υόρκη και ήταν το μοναδικό παιδί της Αμερικανίδας ηθοποιού Τάμι Γκράιμς και του Καναδού ηθοποιού Κρίστοφερ Πλάμερ.   Ο πατέρας της είπε ότι ονόμασαν την κόρη τους Αμάντα Μάικλ από την Αμάντα Πριν, χαρακτήρα του θεατρικού έργου Private Lives, και την ηθοποιό Μάικλ Λιρντ.  Φοίτησε στο ιδιωτικό Trinity School και στο Διεθνές Σχολείο των Ηνωμένων Εθνών (UNIS). Φοίτησε επίσης στο Κολέγιο Middlebury δυόμισι χρόνια και σπούδασε υποκριτική στο Neighborhood Playhouse School of the Theatre στη Νέα Υόρκη. 

 Καριέρα 
Η Πλάμερ έχει λάβει διθυραμβικές κριτικές για την κινηματογραφική της δουλειά, σε ταινίες όπως Η πιο άγρια συμμορία της Δύσης (1981), Ο κόσμος μέσα από τα μάτια μου (1982), Ντάνιελ (1983) και Η πρώτη φορά είναι η καλύτερη (1984). Για την ταινία Ο βασιλιάς της μοναξιάς, η Πλάμερ έλαβε υποψηφιότητα για βραβείο BAFTA (1992), υποψηφιότητα για βραβείο της Ένωσης Κριτικών Κινηματογράφου του Σικάγου (1992) και βραβείο της Ένωσης Κριτικών Κινηματογράφου του Λος Άντζελες (1992).

Άλλες ταινίες της είναι τα Pulp Fiction, για το οποίο έλαβε υποψηφιότητα για βραβείο American Comedy, Girlfriend, Το φιλί της πεταλούδας, Ζωή χωρίς εμένα, Vampire και Κεν Παρκ. Έκανε το ντεμπούτο της στο Μπρόντγουεϊ ως Τζο στην αναβίωση του A Taste of Honey το 1981. Για την ερμηνεία τηςς, έαβε υποψηφιότηταεςγια Βραβείο Τόνυ, βραβείο Theatre World, βραβείο Drama Desk και βραβείο Outer Critics Circle. Κέρδισε ένα βραβείο Tόνυ, καλύτερης ηθοποιού και βραβεία Drama Desk, Outer Critics Circle και Boston Critics Circle για την ερμηνεία της ως Αγνή στο έργο Η Αγνή του Θεού, με την Τζέραλντιν Πέιτζ και την Ελίζαμπεθ Άσλεϊ.  Το 1983, υποδύθηκε τη Λόρα Γουίνγκφιλντ σε μια αναβίωση του Γυάλινου κόσμου στο Μπρόντγουεϊ. Άλλες ερμηνείες της στο Μπρόντγουεϊ είναι στα "You Never Can Tell" (1986) και "Πυγμαλίων" (1987, με τους Πίτερ Ο'Τουλ και Όσμουντ Μπούλοκ,  για το οποίο έλαβε την τρίτη υποψηφιότητά της για βραβείο Τόνι, αυτήν τη φορά για καλύτερη ερμηνεία ως πρωταγωνίστρια σε θεατρικό έργο). 

Στα εκτός Μπρόντγουεϊ έργα της περιλαμβάνονται τα έργα του Σαμ Σέπαρντ «A Lie of the Mind» και «Killer Joe». Έχει ερμηνεύσει σε πολλά έργα του Τενεσί Γουίλιαμς, όπως «Καλοκαίρι και καταχνιά», «The Gnädiges Fräulein», «Ο Τελευταίος επισκέπτης» και η παγκόσμια πρεμιέρα του «The One Exception». 

Το 1996, η Πλάμερ κέρδισε Βραβείο Έμμυ για την εμφάνισή της ως γκεστ στο επεισόδιο "A Stitch in Time" της σειράς Στα σύνορα της φαντασίας.  Το 2005, κέρδισε άλλο ένα Βραβείο Έμμυ ως Μιράντα Κόουλ στο επεισόδιο "Weak" του Νόμος και τάξη: Ειδική ομάδα, στο οποίο υποδύθηκε μια σχιζοφρενή.

Ήταν υποψήφια για Χρυσή Σφαίρα και έλαβε ένα ακόμη Βραβείο Έμμυ για την ερμηνεία της στην ταινία Miss Rose White, μια τηλεταινία της Hallmark για μια επιζήσασα του Ολοκαυτώματος, για την οποία έλαβε βραβείο Anti-Defamation League. Για την ερμηνεία της στην ταινία Η τελευταία λάμψη (1993), έλαβε υποψηφιότητα για βραβείο Cable Ace. Κέρδισε ακόμα βραβείο Hollywood Drama Critics για την ερμηνεία της ως Ιουλιέτα στο Ρωμαίος και Ιουλιέτα, βραβείο Saturn για την ερμηνεία της ως Νέτι στο Χρήσιμα αντικείμενα (1993) και βραβείο Cable Ace για την ερμηνεία της στο The Right To Remain Silent (1996).

Η Πλάμερ υποδύθηκε τη Γουάιρς, στην ταινία The Hunger Games: Φωτιά (2013), την κινηματογραφική μεταφορά του δεύτερου μυθιστορήματος της τριλογίας Αγώνες πείνας, από τη Σούζαν Κόλινς.  Η Πλάμερ πρωταγωνίστησε μαζί με τον Μπραντ Ντούριφ στην εξαιρετικά επιτυχημένη αναβίωση του έργου «The Two-Character Play» του Τενεσί Γουίλιαμς στο New World Stages το 2013.  

Το 2020, η Πλάμερ συμμετείχε στη δραματική σειρά Ratched του Netflix.  Η Πλάμερ υποδύθηκε τη Βάντιτς, την κακιά του τρίτου και τελευταίου κύκλου του Star Trek: Picard, το 2023. 

 Προσωπική ζωή 
Στα τέλη της δεκαετίας του 1990, η Πλάμερ είχε σχέση με τον σεναριογράφο και σκηνοθέτη Πολ Τσαρτ.  Οι δυο τους ζούσαν μαζί στο Λος Άντζελες  και συνεργάστηκαν στην ταινία του Τσαρτ Δρόμος χωρίς επιστροφή. 

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1981Cattle Annie and Little BritchesΗ πιο άγρια συμμορία της ΔύσηςΆννα Μακντούλετ1982The World According to GarpΟ κόσμος μέσα από τα μάτια μουΈλεν Τζέιμς1983DanielΝτάνιελΣούζαν Άιζακσον1984The Hotel New HampshireThe Hotel New HampshireΜις Ντον Μισκάριτζ1985StaticΤζούλια Πάρσελ1987CourtshipΛόρα ΒονMade in HeavenΟ παράδεισος δεν μπορεί να περιμένειΓουάιλι Φοξ1989Prisoners of InertiaΣαμ1990Joe Versus the VolcanoΟ Τζο ενάντια στο ηφαίστειοΝτάγκμαρ1991The Fisher KingΟ βασιλιάς της μοναξιάς Λίντια Σενκλέρ1992FreejackΕπιχείρηση: ΑθανασίακαλόγριαThe Lounge PeopleΣαμπρίνα1993So I Married an Axe MurdererΜάλλον παντρεύτηκα μια δολοφόνο με τσεκούριΡόουζ ΜάικλςNeedful ThingsΧρήσιμα αντικείμενα Νέτι Κομ1994Pulp Fiction Γιολάντα / Χάνι Μπάνι PaxΦράνι1995Butterfly KissΤο φιλί της πεταλούδας ΓιούνιςNostradamusΝοστράδαμος: Η αιώνια προφητείαΑικατερίνη των ΜεδίκωνThe Final CutΗ μεγάλη έκρηξηΡόθσταϊνThe ProphecyΆγγελοι του σκότουςΡέιτσελDrunksΣέλεϊ1996Dead GirlΗ νεκρήΦρίνταFreewayΠροσευχήσου να πεθάνειςΡαμόνα Λατς1997American PerfektΔρόμος χωρίς επιστροφήΣάντρα ΤόμαςHerculesΗρακλήςΚλωθώ (φωνή)A Simple WishΜια απλή ευχήΜπουτςHysteriaΜίρνα Μαλόι1998You Can Thank Me LaterΣούζαν ΚούπερμπεργκL.A. Without a Mapιδιοκτήτρια πισίναςOctober 2222 Οκτωβρίου, μέρα οργήςΝτενίζ19998½ WomenΜπέριλ2000The Million Dollar HotelΒίβιανDu lebst noch 7 TageΕπτά μέρες ζωήςΈλεν Σο2002The Gray in BetweenΤζέιλινThe Last Angelο τελευταίος άγγελοςTriggermenΠένυ ΆρτσερKen ParkΚεν Παρκμητέρα του Κλοντ2003My Life Without MeΖωή χωρίς εμένα ΛόριIlaria Alpi - Il più crudele dei giorniΚάρινMimic 3: SentinelΣιμόν Μοντρόζ2004Satan's Little HelperΒοηθός του ΣατανάΜέριλ Γούλι2008InconceivableΛέσλι ΜπανκςRedκυρία Νταϊάν ΝτάουστAffinityΗ συγγένειαδεσποινίς Χέλενα Ρίντλεϊ45 R.P.M.Καραλί Λούκας2009Samurai Avenger: The Blind Wolfγυναίκα στο αυτοκίνητο2010The Making of Plus OneΚιμ ΌουενςGirlfriendΣελέστ 1001 Ways to Enjoy the Missionary PositionΝόρα2011VampireΧέλγκαDr. KetelΛουίζToday's HeadlineΈιμι2012Sophomoreδεσποινίς Τζουν ΧαλτςSmall Apartmentsκυρία Λουιτζιάνα ΜπαλιστέριAbigail HarmΆμπιγκεϊλ ΧαρμAtarashii kutsu wo kawanakuchaΤζόαν2013The Hunger Games: Catching FireThe Hunger Games: ΦωτιάΓουάιρες 2014Strangely in Loveαδελφή Σάρα2015ReversionΕλίζαμπεθ2016The DancerΗ χορεύτρια ΛίληHoneyglueΆλις2018We Are BoatsΤζίμιA Young Man with High PotentialΚετούρα ΣταντςFreaks of Nurtureμητέρα2019Spiral FarmΝταϊάνικ2021Night RaidersΡομπέρτα2022Showing Up Ντόροθι

 Παραπομπές 

 Εξωτερικοί σύνδεσμοι 

  (Αγγλικά)
 Η 
 Άρθρο στην εφημερίδα New York Times, April 28, 1996. (Αγγλικά)
  (Αγγλικά)

Κατηγορία:Νικητές βραβείου Tony
Κατηγορία:Καναδές ηθοποιοί φωνής
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί θεάτρου
Κατηγορία:Καναδοί αμερικανικής καταγωγής
Κατηγορία:Καναδές ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανοί σκωτσέζικης καταγωγής
Κατηγορία:Αμερικανοί αγγλικής καταγωγής
Κατηγορία:Αμερικανοί καναδικής καταγωγής
Κατηγορία:Αμερικανίδες ηθοποιοί κινηματογράφου